kardosdrur/scandi-wiki huggingface dataset:
Anders Refn

Anders Refn (født 8. april 1944 i København) er en dansk filmklipper, manuskriptforfatter og filminstruktør. Ligeledes har han instrueret afsnit af flere tv-serier. Han har blandt andet modtaget en Robert for klipningen af Breaking the Waves i 1997.

Han er far til filminstruktøren Nicolas Winding Refn.

Udvalgt filmografi 
 Strømer (1976)
 Slægten (1978)
 The Baron (1980)
 Der er et yndigt land (1983)
 De flyvende djævle (1985)
 Een gang strømer... (1987)
 Sort høst (1993)
 Breaking the Waves (1996)
 Seth (1999)
 Antichrist (2009)
 ID:A (2011)
 De forbandede år (2020)

Referencer

Eksterne henvisninger 
 

Filmklippere fra Danmark
Manuskriptforfattere fra Danmark
Filminstruktører fra Danmark
Dansksprogede forfattere fra Danmark
Personer i Kraks Blå Bog
Danskere i 1900-tallet
Danskere i 2000-tallet
Chełmno

Chełmno () er en by i det nordlige Polen tæt på floden Wisła med omkring 20.000 indbyggere. Chełmno har ligget i województwo kujawsko-pomorskie siden 1999. I perioden 1975–1998 var byen i województwo toruńskie.

Historie 
Chełmno var den historiske hovedstad i landskabet ziemia chełmińska ().

Hertug Konrad af Masovien inviterede i 1226 Den Tyske Orden til Kulmerland, og området var i ordenens Østersø-statsdannelse indtil 1466 hvor Chełmno blev indlemmet i Polen efter Den Tyske Ordens nederlag i trettenårskrigen (1454-1466) til Prøjsen og Polen. Byen blev i denne periode en velstående Hansestad.

I 1772 ved den første deling af Polen-Litauen blev byen overtaget af Kongeriget Prøjsen. Mellem 1807 and 1815 var Chełmno en del af Hertugdømmet Warszawa, men blev igen annekteret af Prøjsen efter Napoleonskrigenes afslutning. Chełmno blev givet til Polen i 1920 efter 1. verdenskrig.

Referencer 

Byer i Polen
Hanse
Mabel

Mabel var et dansk band bestående af Michael Trempenau, Peter Nielsen, Otto Kulmbak og Christian Have. Gruppen blev grundlagt i 1967 og i 1978 vandt det Dansk Melodi Grand Prix med "Boom Boom". Efter denne store succes flyttede gruppen til USA, ændrede navn til Studs og skiftede musikgenre fra pop til metalmusik inden de gik i opløsning i 1983.

Historie 
De tre oprindelige medlemmer af bandet, Peter Nielsen, Otto Kulmbak og Christian Have gik alle på Stenløse Centralskole og optrådte første gang i Stenløse Ungdomsklub i 1967. I 1975 kom Gert von Magnus med i bandet, men efter en kort tid i bandet forlod han gruppen. Han blev afløst af den kun 15-årige Michael Trempenau, der var født og opvokset på Vesterbro, men som flyttede til Byvej i Stenløse, hvor bandet boede i en villa.

I 1978 blev der for første gang i 12 år afholdt Dansk Melodi Grand Prix, hvor Mabel med sangen "Boom Boom" deltog sammen med en række af dansk pop mere etablerede navne, bl.a. Brødrene Olsen med favoritten "San Francisco". Mabel vandt konkurrencen og deltog derfor samme år i Eurovisionens Melodi Grand Prix. Den fornyede danske deltagelse i konkurrencen kastede stor forhåndsinteresse af sig, og forventningerne til "det unge" boyband Mabel var høje. Mabel opnåede en 16. plads ud af 20 deltagerlande. Bandet optrådte på scenen med en stortromme med et hjerte, der endte med at blive et ikon for gruppen.

Efter Melodi Grand Prix oplevede bandet stor popularitet og flyttede derfor først til Spanien og siden til USA, hvor de både ændrede navn, fra Mabel til Studs, og musikstil, fra pop til metal. Michael Trempenau ændrede navn til Mike Tramp.

Mabel gik hver til sit i 1983. Mike Tramp fik senere stor succes i grupperne White Lion og  samt som solist.

Siden de gik hver til sit, har de kun optrådt sammen to gange. Dels ved en minikoncert på Egedal Musikskole og i TV2-programmet AllStars, begge gange i 2009. 

I 2021 blev bandet samlet til en reunion i forbindelse med et indslag til DR's Kulturen på P1.

Udgivelser som Mabel

Album 
 1977: Another Fine Mess
 1978: Message From My Heart
 1978: Mabel 4-ever
 1978: Skateboard Rider (Frankrig)
 1979: We Are the 80's
 1981: Extranos (Spanien)

Opsamling 
 1979: Største Successer
 1997: Another Fine Mess
 2009: Det Sidste Boom

Udgivelser som Studs 
 1982: Studs (album)

Litteratur 
Lars Daneskov : Vagabond (2005) - om Mike Tramp og om Tramps tid i Mabel

Referencer

Eksterne henvisninger 

Musikgrupper fra Danmark
Vindere af Dansk Melodi Grand Prix
Deltagere ved Eurovision Song Contest 1978
Danmarks Eurovision Song Contest-deltagere
Deltagere ved Dansk Melodi Grand Prix 1978
Musikgrupper fra 1967
Deltagere ved Dansk Melodi Grand Prix 1979
Bo Lundby Jæger

Bo Lundby Jæger (født 1964 i Odense) er en dansk komponist, organist og pianist.

Uddannelse 
Er uddannet på Det Fynske Musikkonservatorium og ved Det Kgl. Danske Musikkonservatorium med klaver som hovedfag hos docent Roslind Bevan og har efterfølgende studeret hos Christopher Elton ved Royal Academy of Music i London. Bo Lundby Jæger har endvidere modtaget undervisning i direktion hos Frans Rasmussen og i orgel hos Jens E. Christensen, og arbejder i dag både som repetitør/akkompagnatør, freelance organist og dirigent. Som komponist er han autodidakt og har primært skrevet værker for kammerbesætninger, ligesom vokale elementer ofte optræder. Han er medstifter af det internationalt anerkendte ensemble for ny musik FIGURA, som siden 1992 har givet utallige koncerter i ind- og udland, og til hvem han har skrevet flere værker.

Fra 1994 har han arbejdet som repetitør og akkompagnetør ved Den Anden Opera og Den Fynske Opera, og han var ansat på Den Jyske Opera som repetitør i perioden 2000-2001. Har desuden arbejdet som freelance organist fra 1997 med fastansættelse ved Høje Tåstrup Kirke fra juni 2006. Foråret 2003 – dirigent for Gladsaxe symfoniorkesters forårssæson. Foråret 2004 – Balletrepetitør ved Det Kongelige Teater. Bo Lundby Jægers kompositoriske produktion omfatter bl.a. orkesterværket AVATAR med uropførelse af Sønderjyllands Symfoniorkester i 1999 og operaen ORFEUS-REMIX på Den Fynske Opera med Kiki Brandt og Joachim Knopp i hovedrollerne, april 2007 og med liberetto af Morten Søndergaard. Hertil kommer uropførelser i bl.a. Roskilde Domkirke og Danmarks Radio. Medlem af Solistforeningen, Organistforeningen, Dansk Komponist Forening og Dansk Kapelmesterforening.

Legater 
Fra 2002 -2005 modtager af Statens Kunstfonds 3-årige arbejdslegat som komponist.

Eksterne henvisninger 
 Bo Lundby Jægers hjemmeside

Komponister fra Danmark
Organister fra Danmark
Pianister fra Danmark
Personer fra Odense
Knud H. Thomsen

Knud Henning Pichard Thomsen (19. oktober 1921 i Holstebro – 10. juli 1990) var en dansk forfatter. Blandt hans mest kendte værker er  og 

Han skrev også flere bøger under pseudonymerne Kasper Grønning og Knud Pichard.

Knud H. Thomsens stil er præget af en underfundig humor, der ofte tager udgangspunkt i karakterernes almenmenneskelige enfoldighed. Han skrev gerne om de undertryktes kamp mod overmagten.

Bibliografi

Som Knud H. Thomsen 
 1952: Som himlens fugle
 1953: Historien om Martin
 1955: Tåge om en ø
 1960: Vejen til Sherman
 1978: Sæd, skik og sagn langs Storåen, del af novellesamlingen "Storåen"
 1981: Klokken i Makedonien
 1982: Røverne i Skotland (Gyldendals forlag )
 1983: Den irske præst
 1983: Vædderen Bulder (børnebog)
 1984: Hjem til jul, del af essaysamlingen "Julen jeg husker"
 1984: Borgmesteren i Monteporco
 1984: Tilbagetoget (ungdomsroman)
 1984: Vi fra 3. kompagni, del af novellesamlingen "Nye danske noveller 1980-1984"
 1985: Brudefærden på Korsika
 1985: Mændene og skibet
 1986: Timen før daggry
 1987: Vejen gennem bjergene
 1988: En sag om tre piger
 1989: Degnen i Kragevig
 1990: Brødrene på Yarlech Castle
 2000: Klokken i Makedonien og Røverne i Skotland (samlet udg.)

Som Kasper Grønning 
 1956: Niels Sandbjerg og hans venner
 1956: Niels Sandbjerg kan selv
 1957: Niels Sandbjerg og Jæger-Hans
 1957: Niels Sandbjerg når sit mål
 1960: Den engelske skibskiste

Som Knud Pichard 
 1967: Holstebro omkring besættelsen, del af essaysamlingen "Den sorte kunst i Hardsyssel"
 1978: Oldtidsvejen, del af essaysamlingen "Oldtidsvejen fra Dybå til Hagebro"

Referencer

Kilder 
 

Romanforfattere fra Danmark
Dansksprogede forfattere fra Danmark
Personer fra Holstebro
Sita Sings the Blues

Sita Sings the Blues er en animationsfilm fra 2008, skrevet, instrueret, produceret og animeret af den amerikanske kunstner Nina Paley (med undtagelse af nogle kampscener af Jake Friedman). Filmen består primært af 2D animation.

Filmen fortæller om en episode fra den hinduistiske myte Ramayana, samtaler mellem indiske skyggedukker, musikalske indslag med jazzikonet Annette Hanshaws stemme samt scener fra Nina Paleys eget liv.

Filmen er blandt andet kendt for, at Nina Paley har valgt at udgive den under en Creative Commons Licens, der giver enhver lov til at downloade filmen fra filmens egen hjemmeside.

Eksterne henvisninger 
 Sita Sings the Blues officiel hjemmeside
 Official wiki
 

Amerikanske film fra 2008
Animationsfilm fra USA
Homes

Homes har flere betydninger:

 en variation af slangudtrykket homie
 A. M. Homes, en amerikansk romanforfatterinde

HOMES kan henvise til:
 en mnemoteknik til at huske navnene på de fem store søer i Nordamerika.
Rundforbi Stadion

Rundforbi Stadion er et atletik- og fodboldstadion i Nærum i Rudersdal Kommune. Bygningen af stadion blev startet i 1930 og det blev indviet den 17. maj 1936.
Dagens stadion blev opført 1969 – 1970 og er tegnet af arkitekterne Claus Bremer og Ole Helweg. Det har en kapacitet på 5.000, heraf 400 siddepladser. Tilskuerrekorden er 1.800. Stadionet har intet lysanlæg. Blev 2006 belagt med kunstgræs. 

Rundforbi Stadion er hjemmebane for Søllerød Nærum Idrætsklub (atletik), Boldklubben Søllerød-Vedbæk (fodbold) og Søllerød Gold Diggers (amerikansk fodbold).

Fodboldstadioner i Danmark
Atletikstadioner i Danmark
Nærum
Bygninger, konstruktioner og anlæg i Rudersdal Kommune
Amerikansk fodbold-stadioner
Christian Schulz

Christian Schulz (født 1. april 1983 i Bassum, Vesttyskland) er en tysk fodboldspiller, der spiller som venstre back hos SK Sturm Graz i Østrig. Han har tidligere spillet for Hannover 96 og Werder Bremen i hjemlandet.

Med Werder var Schulz i 2004 med til at vinde The Double, både Bundesligaen og DFB-Pokalen.

Landshold 
Schulz står (pr. april 2018) noteret for fire kampe for Tysklands landshold, som han debuterede for den 16. december 2004 i et opgør mod Japan. Han var efterfølgende en del af den tyske trup til Confederations Cup på hjemmebane i 2005.

Titler 
Bundesligaen
 2004 med Werder Bremen

DFB-Pokal
 2004 med Werder Bremen

Eksterne henvisninger 

Fodboldspillere fra Tyskland
Fodboldspillere fra Werder Bremen
Fodboldspillere fra Hannover 96
Tetracyklin

Tetracyklin er et bredspektret polyketid antibiotikum og produceres naturligt af Streptomyces slægten af bakterier. Tetracyklin  virker ved at hæmme bakteriers proteinsyntese. Tetracyklin anvendes i dag imod infektioner med Chlamydia, Mycoplasma og Rickettsia. Stoffet anvendes desuden til behandling af malaria og svære tilfælde af acne vulgaris, samt borreliose og syfilis. 

Tetracyklin er udgangspunkt for en gruppe semisyntetiske antibiotika, der kaldes tetracyklin-antibiotika.

Eksterne henvisninger 
 Lægemiddelgruppen tetracykliner på medicin.dk

Antibiotika
Marko Rehmer

Marko Rehmer (født 29. april 1972 i Østberlin, Østtyskland) er en tidligere tysk fodboldspiller, der spillede som forsvarsspiller hos de tyske klubber Union Berlin, Hansa Rostock, Hertha Berlin og Eintracht Frankfurt. Bedst husket er han for sin tid i Hertha Berlin, hvor han spillede seks sæsoner og nåede mere end 100 ligakampe.

Landshold 
Rehmer nåede at spille 35 kampe og score fire mål for Tysklands landshold, som han debuterede for i 1998. Han var en del af den tyske trup til både EM i 2000 i Belgien og Holland, samt til VM i 2002 i Sydkorea og Japan, hvor tyskerne vandt sølv.

Eksterne henvisninger 
 Marko Rehmer på fussballdaten.de 

Fodboldspillere fra Tyskland
Fodboldspillere fra 1. FC Union Berlin
Fodboldspillere fra FC Hansa Rostock
Fodboldspillere fra Hertha BSC Berlin
Fodboldspillere fra Eintracht Frankfurt
Personer fra Berlin
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Sebastian Deisler

Sebastian Deisler (født 5. januar 1980 i Lörrach, Vesttyskland) er en pensioneret tysk fodboldspiller, der spillede som midtbanespiller hos de tyske klubber Borussia Mönchengladbach, Hertha Berlin og FC Bayern München. Deisler blev omkring årtusindeskiftet udnævnt som det helt store talent i tysk fodbold, men en serie alvorlige skader, kombineret med en depression, satte en stopper for hans karriere allerede i 2007, i en alder af kun 27 år.

Deisler nåede med Bayern München at vinde tre tyske mesterskaber og tre DFB-Pokal-titler.

Landshold 
Deisler nåede at spille 36 kampe og score tre mål for Tysklands landshold, som han debuterede for den 23. februar 2000 i et opgør mod Holland. Han var en del af den tyske trup til både EM i 2000 i Belgien og Holland, samt til Confederations Cup på hjemmebane i Tyskland i 2005.

Titler 
Bundesligaen
 2003, 2005 og 2006 med FC Bayern München

DFB-Pokal
 2003, 2005 og 2006 med FC Bayern München

Eksterne henvisninger 

 Sebastian Deisler på Footballdatabase.com 

Fodboldspillere fra Tyskland
Fodboldspillere fra Borussia Mönchengladbach
Fodboldspillere fra Hertha BSC Berlin
Fodboldspillere fra FC Bayern München
Deltagere ved det europæiske mesterskab i fodbold 2000
Lars Ricken

Lars Ricken (født 10. juli 1976 i Dortmund, Vesttyskland) er en pensioneret tysk fodboldspiller, der tilbragte hele sin aktive karriere, fra 1993 til 2008, som midtbanespiller hos Bundesliga-klubben Borussia Dortmund i sin fødeby. Han nåede at spille over 300 kampe for klubben.

Med Dortmund vandt Ricken tre tyske mesterskaber, samt Champions League og Intercontinental Cup i 1997. I Champions League-finalen mod Juventus F.C. scorede Ricken det tredje og sidste mål i Dortmunds sejr på 3-1, kun 16 sekunder efter at være blevet indskiftet.

Landshold 
Ricken nåede at spille 16 kampe og score ét mål for Tysklands landshold, som han debuterede for den 10. september 1997 i en kamp mod Armenien. Han var en del af den tyske trup til både Confederations Cup i 1999, samt til VM i 2002 i Sydkorea og Japan, hvor tyskerne vandt sølv.

Titler 
Bundesligaen
 1995, 1996 og 2002 med Borussia Dortmund

Champions League
 1997 med Borussia Dortmund

Intercontinental Cup
 1997 med Borussia Dortmund

Eksterne henvisninger 

 Fussballdaten.de Spillerinfo

Fodboldspillere fra Tyskland
Fodboldspillere fra Borussia Dortmund
Personer fra Dortmund
Deltagere ved verdensmesterskabet i fodbold 2002
Marco Bode

Marco Bode (født 23. juli 1969 i Osterode am Harz, Vesttyskland) er en tidligere tysk fodboldspiller, der tilbragte hele sin aktive karriere, fra 1988 til 2002, som angriber hos Bundesliga-klubben Werder Bremen. Han nåede i 379 kampe at score 101 mål for klubben. Dette gør ham til klubbens mest scorende spiller i Bundesligaen nogensinde.

Med Werder vandt Bode et enkelt tysk mesterskab, tre DFB-Pokal-titler samt Pokalvindernes Europa Cup i 1992.

Landshold 
Bode nåede at spille 40 kampe og score ni mål for Tysklands landshold, som han debuterede for i 1995. Han var en del af den tyske trup der blev europamestre ved EM i 1996 i England. Efterfølgende deltog han også ved EM i 2000 i Holland og Belgien, samt ved VM i 2002 i Sydkorea og Japan, hvor tyskerne vandt sølv.

Titler 
Bundesligaen
 1993 med Werder Bremen

DFB-Pokal
 1991, 1994 og 1999 med Werder Bremen

Pokalvindernes Europa Cup
 1992 med Werder Bremen

Eksterne henvisninger 
 FIFA.com spillerinfo 

Fodboldspillere fra Tyskland
Fodboldspillere fra Werder Bremen
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Carsten Jancker

Carsten Jancker (født 28. august 1974 i Grevesmühlen, Østtyskland) er en tidligere tysk fodboldspiller, der spillede som angriber senest i den østrigske Bundesliga-klub SV Mattersburg. Han har tidligere spillet for de tyske Bundesliga-klubber 1. FC Köln, FC Bayern München og 1. FC Kaiserslautern, Rapid Wien i Østrig, italienske Udinese Calcio samt den kinesiske ligaklub Shanghai Shenhua. 

Bedst husket er Jancker for sine seks sæsoner i Bayern München, hvor han vandt fire tyske mesterskaber, to DFB-Pokal-titler, samt Champions League og Intercontinental Cup i 2001. Udover titlerne i Bayern blev han også østrigsk mester med Rapid Wien i 1996.

Landshold 
Jancker spillede 33 kampe og scorede ti mål for Tysklands landshold, som han debuterede for i oktober 1998 i en kamp mod Moldova. Han var en del af den tyske trup til både EM i 2000 i Belgien og Holland, samt til VM i 2002 i Sydkorea og Japan, hvor tyskerne vandt sølv.

Titler 
Østrigsk Bundesliga
 1996 med Rapid Wien

Tysk Bundesliga
 1997, 1999, 2000 og 2001 med Bayern München

DFB-Pokal
 1998 og 2000 med Bayern München

Champions League
 2001 med Bayern München

Intercontinental Cup
 2001 med Bayern München

Eksterne henvisninger 

 Fussballdaten.de spillerinfo

Fodboldspillere fra Tyskland
Fodboldspillere fra 1. FC Köln
Fodboldspillere fra FC Bayern München
Fodboldspillere fra 1. FC Kaiserslautern
Personer fra Mecklenburg-Vorpommern
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Bakau

Bakau er en by i Gambia, der ligger ved Atlanterhavskysten, vest for Banjul. Bakau er kendt for sine botaniske haver, krokodillezooen Kachikali og for strandene ved Cape Point.

Den svensk-gambianske, fodboldspiller, Njogo Demaba Nyrén, er vokset op i Bakau, og den norsk-gambiske sprinter Jaysuma Saidy Ndure er også derfra.

Byer i Gambia
Jens Jeremies

Jens Jeremies (født 5. marts 1974 i Görlitz, Østtyskland) er en tidligere tysk fodboldspiller, der spillede for klubberne Dynamo Dresden, 1860 München samt Bayern München. Bedst kendt er han for sit otte sæsoner lange ophold i Bayern München, hvor han vandt seks tyske mesterskaber, fire DFB-Pokal-titler, samt Champions League og Intercontinental Cup i 2001.

Landshold 
Jeremies nåede at spille 55 kampe og score ét mål for Tysklands landshold, som han debuterede for den 15. november 1997 i en kamp mod Sydafrika. Han var en del af den tyske trup til både VM i 1998, EM i 2000, VM i 2002 samt EM i fodbold 2004.

Titler 
Bundesligaen
 1999, 2000, 20001, 2003, 2005 og 2006 med Bayern München

DFB-Pokal
 2000, 2003, 2005 og 2006 med Bayern München

Champions League
 2001 med Bayern München

Intercontinental Cup
 2001 med Bayern München

Eksterne henvisninger 
 Jens Jeremies på fcbayern.t-com.de

Fodboldspillere fra Tyskland
Fodboldspillere fra Dynamo Dresden
Fodboldspillere fra 1860 München
Fodboldspillere fra FC Bayern München
Personer fra Sachsen
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Julius Smith

Carl Sophus Julius Smith (4. marts 1861 på Frederiksberg – 26. december 1943 på Frederiksberg) var en dansk arkitekt. Han var bror til kunstneren Olga Smith.

Han var søn af porcelænshandler, figurmager Carl Jacob Smith og Juliane Marie Kinstrup Johansen, tog realeksamen 1875, stod i tømrerlære og blev, i 1880, tømrersvend. Han gik på Teknisk Skole og tog afgangseksamen i 1879. Han blev dimitteret af J.F. Busch og C.F. Andersen og gik dernæst på Kunstakademiet fra maj 1880 indtil afgang i januar 1889, hvorefter han var selvstændig arkitekt. Undervejs var Smith ansat hos Frederik Bøttger 1880-83 og Hans J. Holm 1883-91.

Smith har arbejdet sammen med H.B. Storck ved opførelsen af Den Soldenfeldtske Stiftelse. Han har oså arbejdet sammen med Valdemar Koch og Martin Nyrop ved blandt andet opførelsen af Eliaskirken 1900-02 og siden Luther Kirken. 

Han var assistent ved Den Polytekniske Læreanstalt 1895-1905 og lærer i husbygning ved Kunstakademiets bygningstekniske skole 1908-20. Han udstillede på Charlottenborg Forårsudstilling 1893 og 1900. 1891 og 1895 var han i Italien, bl.a. for midler han havde fået fra Den Raben-Levetzauske Fond 1894-95.

Smith giftede sig 21. juni 1890 i København med Johanne Andrea Magdalene Andersen (26. september 1866 i København – 10. august 1935 på Frederiksberg), datter af grosserer, fabrikant Frederik Andreas Andersen og Signe Marie Kathrine Danielsen. Han er begravet på Frederiksberg.

Værker 

 Opmåling af Koldinghus' ruiner (1895)
 Beboelsesejendom, Gammel Kongevej 39, København (1895)
 Elektricitetsværk i Randers, nu Værket (1905-06, sammen med Jens Peter Jensen Wærum)
 Frøs Herreds Sparekasse (Rødding Sparekasse) (1908)
 Elektricitetsværker i Kalundborg (1908), Vejle (1908-10) og Næstved (1910-11)
 Haandværker-, Handels- og Landbrugsbanken, Jernbanegade 9 i Næstved (1912)
 Luther Kirken, Randersgade 3/Skt. Jacobs Gade 15, København, med menighedshus (1914-18, sammen med Martin Nyrop)
 Enghave Kirkes menighedshus, Sønder Boulevard 120, København (1923-24)
 Grøndalskirken, Hulgårdsvej/Hillerødgade, København (1927-28)

Projekter 
 Københavns Rådhus (1893, sammen med A.V. Bertram, præmieret)

Kilder 
 

Arkitekter fra Danmark
Ansatte ved Kunstakademiets Arkitektskole
Danskere i 1800-tallet
Danskere i 1900-tallet
Nationalromantiske arkitekter
Kirkearkitekter
Kirchheim bei München

Kirchheim bei München (eller: Kirchheim b.München) er en kommune i Landkreis München (Oberbayern), i den tyske delstat Bayern.

Geografi 
Kirchheim ligger nordøst for München tæt ved motorvejskrydset  München Ost ( A 94 Autobahnring A 99). Til kommunen hører landsbyerne Heimstetten og Hausen. Der er planlagt et nyt bycentrum mellem Kirchheim og Heimstetten.

Kommunen ligger på den østlige del af sletten Münchner Schotterebene, og grænser mod øst til Landkreis Ebersberg.

Eksterne henvisninger 

 Gemeinde Kirchheim/Heimstetten
Amanda Palmer

Amanda MacKinnon Palmer (født 1976) er en amerikansk sanger, lyriker, pianist og komponist. Hun er mest kendt for sin rolle i 'punk-cabaret'-gruppen The Dresden Dolls, men senere har også hendes soloprojekt Who Killed Amanda Palmer vakt opsigt. Til sine shows og i sine videoer gør hun meget ud af æstetikken, og hendes kostumer og makeup fører tankerne mod uhyggelige dukker, renæssancen og sindssyge. Hendes sangtekster omhandler tit alvorlige emner såsom misbrug, sindslidelser og ondskabfuld kærlighed.

Amanda Palmer blev 2. januar 2011 gift med forfatteren Neil Gaiman. Den 16. september 2015 fik de sønnen Anthony.

Diskografi

Solo studiealbums 
 Who Killed Amanda Palmer (2008)
 Theatre Is Evil (2012) (med The Grand Theft Orchestra)
 There Will Be No Intermission (2019)

Med andre kunstnere 
 You Got Me Singing (2016) (med Jack Palmer)
 I Can Spin a Rainbow (2017) (med Edward Ka-Spel)
 Forty-Five Degrees - A Bushfire Charity Flash Record (2020) (med forskellige kunstnere)

Andre albums 
 Amanda Palmer Performs the Popular Hits of Radiohead on Her Magical Ukulele (2010)
 Amanda Palmer Goes Down Under (2011)
 An Evening With Neil Gaiman & Amanda Palmer (2013) (with Neil Gaiman)
 Piano Is Evil (2016)

Referencer

Eksterne henvisninger 

 

Sangere fra USA
Komponister fra USA
Pianister fra USA
Who Killed Amanda Palmer

Who Killed Amanda Palmer er sangeren og pianisten Amanda Palmers soloprojekt. CD'ens navn er Who Killed Amanda Palmer og titlen er en reference til kult-tv-serien Twin Peaks af David Lynch, hvor hovedpersonen Laura Palmer bliver dræbt. Hendes musik og tekster især er kontroversielle, og især nummeret Oasis, som omhandler voldtægt og abort i en teenagepiges liv, har vakt livlig diskussion i Amerika. Albummet udkom først i 2008.

Album fra 2008
Hypovolæmisk shock

Hypovolæmisk shock er shock skabt af et stort væsketab, eksempelvis ved større blødninger, eller svær dehydrering. Symptomer på shock er lavt blodtryk, høj puls, bleg og kold hud. Ved et lavt blodtryk er der utilstrækkelig blodgennemstrømning i de vitale organer. Nedsat gennemblødning af organer kan føre til iskæmi, der kan resultere i organsvigt.

Behandling af hypovolæmisk shock består først og fremmest at genetablere blodvolumen, enten igennem en blodtransfusion, eller ved en infusion af isotonisk saltvand.

Referencer 

Sygdomme